**የኢትዮ-ሼፕ (SHEP) የተግባር እውቀት መመዘኛ መጠይቅ (መልስ ያለው)**

**ዞን……………………………. ወረዳ……………..……………ቀን………………………………**

ትክክለኛዉን መልስ የያዘውን ቁጥር ከምርጫው ፊት ለፊት ባላው ክፍት ቦታ ይሙሉ

|  |  |  |  |  |
| --- | --- | --- | --- | --- |
| **ተ/ቁ** | **ጥያቄ** | **ምርጫዎች** | **መ** | **ማብራሪያ** |
| 1 | የሼፕ አቀራረብ ምንድን ነው? | 1. በምርምር ላይ የተመሰረተ የማስፋፊያ አቀራረብ 2. ኤክስፖርት ላይ ያተኮረ የኢንዱስትሪ አቀራረብ 3. ከላይ ወደ ታች አቀራረብ 4. ገበያ ተኮር አቀራረብ | 4 | ሼፕ-ገበያ በአነስተኛ ማሳ ላይ ለሚሰሩ አርሶ አደሮች ገበያ ተኮር የግብርና ኤክስቴንሽን ስልት/  አቀራረብ ነው፡፡በአርሶ አደሮች መካከል የገበያ መረጃ እንዲደር በማድረግ ግብርናን እንደንግድ እንዲመለከቱት ማስቻል ነው፡፡  እንዲሁም በተጓዳኝ አርሶ አደሮችን የሚያነቃቁ ተግባራት ይከናወናሉ፡፡ |
| 2 | የሼፕ ዋና ዋና ንድፈ ሀሳቦች ሁለት ጽንሰ ሀሳቦችን ይይዛሉ፡፡ አንደኛው የኢኮኖሚ ንድፈ ሀሳብን ሚመለከተው ‹‹ያልተመጣጠነ የመረጃ ዘዴን የያዘ ገበያ›› ሲሆን ሁለተኛው ምንድን ነው? | 1. የስነልቦና የማነሳሳት ንድፈ ሀሳብ 2. የኬሚስትሪ የማስፋፊያ ንድፈ ሀሳብ 3. የአለም አቀፍ ዕድገት የወደፊት እድሎች ንድፈ ሀሳብ 4. የኑጌ የዓለም አቀፍ ፖለቲካ ንድፈ ሀሳብ | 1 | መልሱ የስነ-ልቦና ንድፈ ሀሳብ ሲሆን ይህም በራስ መወሰን፤እችላለሁ የሚል ስሜትና፤ከሌሎች ጋር ተዛማጅነትን ስለሚያካትት ሰዎችን ያነቃቃል |
| 3 | ከሚከተሉት መካከል ‹‹የሼፕ አራቱ ወሳኝ ደረጃዎች›› ትክክለኛው የተግባሮች ቅደም ተከተል የትኛው ነው? (ማስታወሻ፡ እዚህ ላይ የተዘረዘሩት ከተግባሮቹ መካከል ጥቂቶቹ ብቻ ናቸው) | 1. (1) የገበያ ጥናት ማካሄድ፣ (2) የመስክ ላይ ስልጠናና ክትትል፣ (3) የማነቃቂያ አውደ ጥናት 2. (1) የመስክ ላይ ስልጠናና ክትትል፣ (2) የገበያ ጥናት ማካሄድ፣ (3) የሰብል ማምረቻ የጊዜ ሰሌዳ ማዘጋጀት 3. (1) የማነቃቂያ አውደ ጥናት፣ (2) የመስክ ላይ ስልጠና፣ (3) የገበያ ጥናት ማካሄድ 4. (1) የማነቃቂያ አውደ ጥናት. (2) የገበያ ጥናት ማካሄድ፣ (3) የመስክ ላይ ስልጠናና ክትትል | 4 | የሼፕ 4ቱ ደረጃዎች 1)ከአርሶ አደሮች ጋር ራዕይን መጋራት 2)የአርሶ አደሮችን ግንዛቤ ማሳደግ 3)አርሶ አደሮች በራሳቸው መወሰን ይችላሉ 4)አርሶ አደሮች ክህሎት ያገኛሉ |
| 4 | የማነቃቂያ ስብሰባ ዋነኛ አላማ ምንድን ነው? | 1. የተመረጡ አርሷደሮች የግብርና ክህሎታቸውና የማስተዳደር አቅማቸው በማዳበር በራስ መተማመን እንዲፈጥሩ ማስቻል 2. ሰብሎችን ለመምረጥ የገበያ ጥናት ማካሄድ 3. የተመረጡ አርሶ አደሮች በሼፕ ስልጠና ላይ በከፍተኛ ደረጃ ከተገኙ የዘርና ማዳበሪያ ድጎማ እንደሚደረግላቸው ቃል መግባት 4. የተመረጡ አርሷደሮች ወደ ቤታቸው ይዘዋቸው የሚሄዷቸው የተለያዩ የዳሰሳ ጥናት ፎርማቶችና የስልጠና መርጃዎችን ማከፋፈል | 1 | ሼፕ የአርሶ አደሮችን ነጻነትና ራስን በራስ ተማምኖ ግብርናን እንደቢዝነስ የማየት ጠቀሜታ ላይ ትኩረት ይሰጣል፡፡ሼፕ አርሶ አደሮች ከውጪ ለሚሰጥ ለገንዘብም ሆነ ለቁሳቁስ ዕርዳታ ትኩረት እንዳይሰጡ ያበረታታል፡፡ |
| 5 | ከሚከተሉት አረፍተነገሮች ውስጥ የሼፕ አቀራረብ ስነ ፆታን ያማከለ ስራ እንደሚሰራ የሚያብራራው የትኛው ነው? | 1. በቤተስብ ደረጃ ውጤታማ የግብርና ስራ እንዲከናወን ለማስቻል ነው 2. በአካባቢና በክልል ደረጃ የሴቶችን የፖለቲካ ውክልናን ከፍ ለማድረግ ነው 3. የወንዶች የማምረት ክህሎትና የሴቶችን የግብይት ክህሎት ከፍ ለማድረግ ነው 4. ከአለም ዓቀፍ ድርጅቶች የፈንድ ድጋፍ ለመሳብ ነው | 1 | ሼፕ ስነ-ጾታ ውጤታማና ዘላቂነት ያለው የግብርና እድገት ለማረጋገጥና ግብርና እንደቢዝነስ ለማየት የሚስችልና ጠቃሚ መሆኑ ያምናል |
| 6 | በአትክልት አምራቾችና የገበያ ባለድርሻ አካላት መካከል ያለውን የገበያ መረጃ አለመመጣጠን ችግር ለመቅረፍ የሼፕ አቀራረብ ምን ማድረግ አለበት? | 1. አርሷደሮችና የገበያ ባለድርሻ አካላትን በመካከላቸው ቀጥተኛ የገበያ መረጃ ልውውጥ እንዲያደርጉ ማገዝ 2. ለአርሷደሮች የገበያ ዋጋ መረጃ በስልክ መስጠት 3. ለአርሷደሮች የማምረት ክህሎት ማሳደጊያ ስልጠናዎችን መስጠት 4. ለአርሷደሮች አሳታፊ የመነሻ የዳሰሳ ጥናቶች ማካሄድ | 1 | ሼፕ አርሶ አደሮችና የግብይት አካላትን በቀጥታ በማገናኘት በመካከላቸው ያለውን የመረጃ ክፍተት እንዲያስወግዱ የሚያስችል ነው |
| 7 | ከማነቃቂያ ስብሰባ በኋላ ከተሳታፊ አርሷደሮች ከሚከተሉት ውስጥ የትኛውን ምላሽ ይጠብቃሉ? | 1. ‹‹ወደፊት አንዳንድ የመንግስት ድጎማዎችን መጠበቅ ስለሚያስችለን ተሳታፊ አርሶ አደር ተደርገን መመረጣችን ጥሩ ነው፡፡;›› 2. ‹‹የሼፕ አቀራረብ እንደ ማከማቻ ማዕከላት፣ ተሽከርካሪዎች ወይም የግብርና ማሽኖች የመሳሰሉ አገልግሎቶችን ማግኘት እንደሚያስችለን እንገነዘባለን፡፡›› 3. ‹‹ከሼፕ ስልጠናዎች በኋላ እራሳችንን በራሳችን የምንመራ አርሷደሮች የመሆን ኃላፊነት የእኛ እንደሆነ እንገነዘባለን፡፡›› 4. ‹‹የሼፕ ስልጠናዎችን በስኬት ካጠናቀቅን የግብርና ኢንቨስትመንታችንን ለማሻሻል የሚያስችሉንን ብድሮች ማግኘት ስለምንችል እድለኞች ነን፡፡›› | 3 | ሼፕ የአርሶ አደሮችን አቅም በመገንባትና በራሳቸው ተማምነው ግብርና እንደቢዝነስ እንዲያዩ ማስቻል ነው |
| 8 | ከሚከተሉት መካከል በሰብል ማምረቻ የጊዜ ሰሌዳ ዝግጅት ወቅት የአርሷደሮችን ግንዛቤ ለማሳደግ ተገቢው ዘዴ የትኛው ነው? | 1. አስፈጻሚዎች ጥቂት የተማሩ የቡድን መሪዎች ለቡድኑ ሁሉንም ነገር እንዲወስኑ መጠየቅ 2. አስፈጻሚዎች የዩኒቨርሲቲ የግብርና ሙያተኞችን አርሷደሮችን ሙያተኞቹ ባዘጋጇቸው የሰብል መዝሪያ የጊዜ ሰሌዳዎች መሰረት የተወሰኑ ሰብሎችን እንዲዘሩ እንዲያሳምኑላቸው መጋበዝ 3. አስፈጻሚዎች በአርሷደሮች መካከል የሚካሄዱ ውይይቶችን ማመቻቸት እና አርሷደሮችን በራሳቸው እንዲያቅዱ መፍቀድ 4. የአስፈጻሚዎች የሰብል መዝሪያ የጊዜ ሰሌዳ ረቂቅ በማዘጋጀት አርሷደሮችን ይህን እንዲተገብሩ መጠየቅ | 3 | የአርሶ አደሮችን ፍላጎት ለማነቃቃት በራሳቸው እንዲወስኑ ማስቻል በጣም ጠቃሚ ነው፡፡ይህም የስነልቦናዊ ፍላጎታቸውን በማሟላት ነጻነት እንዲሰማቸው ያደርጋል |
| 9 | ከሚከተሉት ውስጥ ከተመረጡ አርሷደሮች ጋር ለመስራት የገበያ ጥናት ከመካሄዱ በፊት መደረግ ስላለበት ተገቢ ቅድመ ዝግጅት የበለጠ የሚገልጸው የትኛው ነው? | 1. የኤክስቴንሽን ሰራተኞች ስለገበያ ጉብኝት ልምድ ከሌላቸው የመጀመሪያ ደረጃ የገበያ ጥናት ለማካሄድ የገበያ ጥናት አማካሪ ሙያተኞች መቅጠር አለባቸው፡፡ 2. የኤክስቴንሽን ሰራተኞች አርሷደሮችን ሳይይዙ ወደ የገበያ ቅድመ ጥናት መሄድ የለባቸውም፡፡ 3. የኤክስቴንሽን ሰራተኞች የገበያ ጥናት ለማካሄድ የሳምንቱን ተገቢ ቀንና የቀኑን ተገቢ ሰዓት መምረጥ አለባቸው፡፡ 4. የኤክስቴንሽን ሰራተኞች የገበያ ጥናት ያለ ምንም ችግር ለማካሄድ ከአርሷደር ቡድኖች መካከል የተሻለ ትምህርት ያላቸውን መምረጥ አለባቸው፡፡ | 3 | የገበያ ጥናት ማድረጊያ ቀንና ሰዓት ለአርሶ አደሮችና ለግብይት አካላት አመቺ መሆን አለበት፡፡ይህም በተገቢው ተወያይተው አስፈላጊው መረጃ እንዲለዋወጡ ያስችላል፡፡ |
| 10 | ከሚከተሉት መካከል የገበያ ጥናት በአምራቾችና ገዢዎች መካከል ያለውን ክፍተት እንደሚዘጋ  ***ከግምት የማያስገባው*** የትኛው ነው? | 1. አርሷደር ሲናገር ‹‹ ከዚህ ቀደም ስለምርቴ የቆይታ ጊዜ አያሳስበኝም ነበር፡፡ከአሁን በኋላ በዚህ ጉዳይ መጠንቀቅ አለብኝ፡፡ በዚህም ገዢዬን ማስደሰት እችላለሁ፡፡›› 2. ገዢ ሲናገር ‹‹በአካባቢው ከፍተኛ የጥራት ደረጃ ያለው ድንች የሚያመርቱ አርሷደሮች መኖራቸውን አላውቅም ነበር፡፡ ወደፊት ጥራት ያለው ድንች ከአካባቢ መግዛት በመቻሌ ደስተኛ ነኝ›› 3. ጅምላ ነጋዴ ሲናገር ‹‹ከአነስተኛ አርሷደሮች ቲማቲም ምርት መግዛት የጥራት ደረጃ ስለማያስተማምን ከሰፋፊ እርሻዎች የሚመረቱ ቲማቲሞችንመግዛት ይሻለኛል›› 4. አገናኝ ደላላ ሲናገር ‹‹የአርሷደሮች ቡድኖች በቂ የድንች ምርት (አንድ አይሱዙ የሚሞላ) እንዳላቸው ቃል ስለገቡልኝ ማጓጓዣ አዘጋጅቼ ማሳቸው ድረስ እሄዳለሁ ›› | 3 | የገበያ ጥናት አንዱ ዓላማ አምራቾችና ገዢዎች ፍላጎታቸውን በተገቢው በመግለጽ በመካከላቸው መተማመንን መፍጠር ነው፡፡ |
| 11 | ከሚከተሉት ውስጥ የሼፕን የገበያ ጥናት የማይገልጸው የትኛው አረፍተ ነገር ነው? | 1. አርሷደሮች የገበያ ጥናት በሚያካሂዱበት ወቅት ገዢዎች የትኛውን ዝርያ እንደሚመርጡ፤ቀጥታ ከማሳቸው ሊገዟቸው ስለመቻላቸውና በምን ያህል መጠን የመሳሰሉ ቀላል ጥያቄዎችን በመጠየቅ የገበያ ጥናት እንዲያካሂዱ ይመከራሉ፡፡ 2. አርሷደሮች የገበያ ጥናት የሚያካሄዱት የአትክልት ምርታቸውን ከሰበሰቡ በኋላ መሆን አለበት፡፡ 3. አርሷደሮች ሌሎች የገበያ እድሎችን መቃኘት አለባቸው፡፡ ለምሳሌ፡- ዩኒቨርሲቲዎች፣ ማረሚያ ቤቶች፣ አዳሪ ትምህርት ቤቶች ወይም የአካባቢ ልዩ ዝግጅቶችን (ጾም፣ ሀዘን፤ሰርግ) ወዘተ… 4. አርሷደሮች የመደራደር አቅም ለመፍጠርና፤በቂ ምርት ማቅረብ እንዲችሉ ያገኙትን የገበያ መረጃ ለሌሎች ቡድኑ አባላት እንዲያካፍሉ መበረታታት አለባቸው፡፡ | 2 | አርሶ አደሮች የገበያ ጥናት ማድረግ ያለባቸው የሚያመርቱትን ሰብል ከመወሰናቸውና ሰብል ከመሰብሰባቸው በፊት መሆን አለበት፡፡ሰብል ከሰበሰቡ በኋላ ገበያ መፈለግ እንዳይበላሽባቸው ቶሎ መሸጥ ስለሚፈልጉ የመደራደር ዓቅማቸው ይቀንሳል፡፡ |
| 12 | የተመረጡ አርሶ አደሮች የገበያ ጥናት ልምምድ ካካሄዱ በኋላ የሼፕ አስፈጻሚዎች ከአርሶ አደሮቹ መስማት ያለባቸው የትኛው ነው? | 1. ‹‹የገበያ ጥናት በመንግስት አካላት ላይ ጥገኛ መሆን ሳያስፈልገን በራሳችን ማካሄድ የምንችለው ነው›› 2. ‹‹በማዕከላዊ ገበያ ላይ እየተሸጡ ስላሉ የበለጠ ትርፋማ ስለሚያደርጉ ሰብሎች ማጥናት የበለጠ ጠቃሚ ነው፡፡›› 3. ‹‹የገበያ ጥናቱ ሌሎች አርሷደሮች ማለትም ተፎካካሪዎቼ ይህንን ጠቃሚ መረጃ እንዳያውቁ ለማድረግ በግለሰብ ደረጃ በሚስጥር መካሄድ አለበት፡፡›› 4. ‹‹የገበያ ጥናቱ በጣም ጠቃሚ በመሆኑ የኤክስቴንሽን ሰራተኞች ቀጣዩን የገበያ ጥናት ቢያመቻቹልን ይመረጣል፡፡›› | 1 | የኤክስቴንሽን ባለሞያ አርሶ አደሮች በጋራ ገበያ የማጥናትና መረጃ እንዲለዋወጡ ያበረታታል ያግዛል እንጂ እነሱን ተክቶ ገበያ አያጠናም |
| 13 | አርሷደሮች የገበያ ጥናት በሚያካሂዱበት ወቅት ምን አይነት መረጃ መሰብሰብ ይኖርባቸዋል? እባክዎ ከተዘረዘሩት ውስጥ ***ትክክለኛ ያልሆነውን*** ይምረጡ፡፡ | 1. ተመራጭ የምርት አይነቶች፣ ምርት በከፍተኛ ደረጃ የሚፈለግበት ጊዜ (ወራት)፣ የክፍያ ሁኔታ (በአቅርቦት በካሽ፣ ከአቅርቦት ሁለት ሳምንት በኋላ) 2. የገዥዎች ስም፣ አድራሻ፣የገበያ ተግዳሮቶች፣ገዢዎች ምርቱን ከአርሷደሮች የመግዛት ፍላጎት 3. የገዥዎች ስም፣ የገዥዎች የአትክልት ምርጫዎች አይነት፣ የአንዱ መለኪያ መግዣ ዋጋ፣ የገዥዎች የቤተሰብ አባላት ብዛት 4. የአትክልት አይነት፣ ተመራጭ ዝርያ፣ መጠን (ኪግ) እና የአቅርቦት ድግግሞሽ (በየቀኑ/በሳምንት) ፣ የክፍያ ሁኔታ (በገንዘብ፣ በቼክ፣ በባንክ ሀዋላ) | 3 | በገበያ ጥናት ወቅት ገዢ ስለሚወደው የአትክልት ዓይነትና ስለቤተሰብ ቁጥር መረጃ መጠየቅ አስፈላጊ አይደለም |
| 14 | የገበያ ጥናት ከተጠናቀቀ በኋላ የአርሷደሮች ተወካዮች የስራ ድርሻዎች ምንድን ናቸው? | 1. የገበያ ጥናት ትግበራ ሪፖርት ጽፎ ለመንግስት መ/ቤቶች ማቅረብ 2. የሰበሰቡትን መረጃ ትክክለኛነት ለማረጋገጥ ተመልሰው መረጃው ወደሰበሰቡበት ነጋዴዎች መሄድ 3. የገበያ ዋጋ መረጃን ከመንግስት ድረገጽ ላይ በማረጋገጥ እና የዋጋ ልዩነቶች ካሉ ለመንግስት መ/ቤቶች ሪፖርት ማቅረብ 4. የቡድን ስብሰባ በማዘጋጀት በገበያ ጥናት ወቅት የሰበሰቧቸውን መረጃዎች ለሌሎች የአርሶ አደር ቡድን አባላት ማካፈል | 4 | የገበያ ጥናቱን ያደረጉ ተወካይ አርሶ አደሮች ስለገበያ ጥናቱ ውጤት ለሌሎች የቡድኑ አባላት መረጃ እንዲሰጡ የፕሮጀክቱ አስፈጻሚዎች ማመቻቸት አለባቸው |
| 15 | ከተዘረዘሩት ውስጥ ስለሰብል ማምረቻ የጊዜ ሰሌዳ ልምምድ ዓላማን የማይገልጸው የትኛው ነው? እባክዎ ትክክለኛ ያልሆነውን ይምረጡ፡፡ | 1. የሰብል አመራረት የጊዜ ሰሌዳ በማዘጋጀት አርሷደሮች የመረጧቸውን ሰብሎች በማምረት ትርፍማ ለመሆን ምን ያክል ገንዘብ እንደሚያስፈልጋቸው ማወቅ ይችላሉ፡፡ 2. የሰብል የጊዜ ሰሌዳ በማዘጋጀት አርሷደሮች በገበያ ፍላጎት ላይ ተመስርተው የሰብል ማምረት እቅድ ለማዘጋጀት ያስችላቸዋል፡፡ 3. አርሷደሮች የኤክስቴንሽን ባለሞያዎች የሚነግራቸውን የጊዜ ሰሌዳ መከተል አለባቸው 4. የሰብል ጊዜ ሰsሌዳ በሚያዘጋጁበት ጊዜ አርሷደሮች በተጨማሪም በሰብል የገዜ ሰሌዳ ላይ የተዘረዘሩ ተጨማሪ መሰረታዊ የአመራረት መረጃ ያገኛሉ፡፡ | 3 | የሼፕ አቀራረብ የርሶ አደሮችን ፍላጎት መሰርት ስለሚያደርግ አርሶ አደሮች በራሳቸው መወሰን አለባቸው፡፡ይህም አርሶ አደሮች ነጻነት እንዲሰማቸው ያደርጋል |
| 16 | ***በመደበኛነት***፡- የመስክ ላይ ስልጠና መስጠት ያለበት ማን ነው? | 1. የኤክስቴንሽን ሰራተኞች 2. የማዕከላዊ መንግስት ሰራተኞች 3. የዩኒቨርሲቲ ፕሮፌሰሮች 4. የግብርና ምርምር ተቋማት ሙያተኞች | 1 | የኤክስቴንሽን ባለሞያ ለአርሶ አደሮች ቀረቤታ ስላላቸው የመስክ ስልጠና መሰጠት ያለበት በነሱ ነው |
| 17 | የተመረጡ አርሷደሮች የመስክ ስልጠና ላይ ለመሳተፍ በጣም ስራ እንደሚበዛባቸው ይናገራሉ፡፡ እርሶ ምን ያደርጋሉ ወይም ምን ማድረግ አለብዎት? | 1. ለአርሷደሮች አበልና ምሳ አዘጋጃለሁ 2. ከተመረጡ አርሷደሮች ውጪ በአጎራባች የሚገኙ አርሷደሮችን በስልጠናው ላይ እንዲሳተፉ አደርጋለሁ 3. ስልጠናውን ከአርሷደሮች የማምረቻ ጊዜ ጋር በማገናዘብና ከአርሷደሮች ጋር በመመካከር አዘጋጃለሁ 4. ቤት ለቤት በመዘዋወር ላገኘሁት ሰው ስልጠናውን እሰጣለሁ | 3 | የመስክ ስልጠና መዘጋጀት ያለበት አብዛኛው አርሶ አደር መገኘት በሚችሉበት ቀንና ሰዓት መሆን አለበት |
| 18 | ክትትልና ግምገማ የማድረግ ዋነኛው አላማ ምንድን ነው? | 1. አርሷደሮችን በመንግስት በአካባቢው እንዲያመርቱ የተነገራቸውን ሰብሎች በበቂ ሁኔታ ስለማምረታቸው የአካባቢው አስፈጻሚዎች ተገቢው ግፊት ስለማድረጋቸው መከታተል 2. አርሷደሮች የተማሯቸውን ቴክኒኮችና ዕውቀት መተግበራቸውን ለማረጋገጥ 3. አርሷደሮች በግብርና ስራቸው ላይ የሚያውሉት ብድር ከገንዘብ ተቋማት ማግኘታቸውን ማረጋገጥ 4. በዋና ዋና የማሳ ሰብሎች ምርት ላይ አሀዛዊ መረጃ ማገግኘት | 2 | ክትትልና ግምገማ አርሶ አደሮች በሼፕ ስልጠና ያገኙትን የቴክኒክ ዕውቀትና ክህሎት ተግባራዊ እንዲያደርጉ ያበረታታቸዋል |
| 19 | ከሚከተሉት ውስጥ የኤክስቴንሽን ሰራተኛ ለተመረጡ አርሷደሮች የሥርዓተ-ጾታ ስልጠና በሚያዘጋጅበት ወቅት **ሊኖረው የማይገባ አመለካከት** የትኛው ነው? እባክዎ ***ትክክል ያልሆነውን*** ይምረጡ | 1. ሴትና ወንድ አርሷደሮችን እርስ በርሳቸው ከስርአተ ጾታ ጋር ተያያዥነት ያላቸው ተግዳሮቶችን በመወያየት ግንዛቤ እንዲፈጥሩ ማበረታታት፡፡ 2. ሴትና ወንድ አርሷደሮች ከስርአተ-ጾታ አንጻር ለሚታዩ ችግሮች መፍትሄ የሚፈልጉበትን ሁኔታ ማመቻቸት 3. ስለ ሥርአተ ጾታ ሚናዎችና በባልና ሚስት መካከል በጋራ ውሳኔ ሰጪነት የተመለከቱ አንዳንድ ጥሩ ልምዶችና የስኬት ታሪኮችን ማካፈል 4. አርሷደሮችን ለተወሰኑ ከስርአተ-ጾታ ጋር ተያያዥ ለሆኑ ጉዳዮች ማን ኃላፊነት መሸከም እንዳለበት የመወቃቀሻ መድረክ መክፈት፡፡ | 4 | በስነ-ጾታ ስልጠና ወቅት እርስ በርስ የመተቻቸት ሳይሆን ጥሩ የውይይት መንፈስ እንዲኖር ማድረግ ያስፈልጋል |
| 20 | ከሚከተሉት አረፍተነገሮች ውስጥ የኤክስቴንሽን ሰራተኛ በመደበኛ የኤክስቴንሽን አገልግሎት አሰጣጥ ግንኙነት በትክክል የማይገልጸው የትኛው ነው፡፡? እባክዎ ትክክለኛ ያልሆነውን ይምረጡ፡፡ | 1. ከግብርና ሚኒስቴር በይፋ የተገለጹ የገበያ መረጃዎችን (የአትክልት ዋጋ) መረጃ ማካፈል ጠቃሚ ነው 2. ከአርሷደሮች ጋር ስለ ገበያ መረጃ መወያየትና አርሶ አደሮች ከሰብል ስብሰባ በፊት የገበያ ጥናት እንዲያካሂዱ ማበረታታት አስፈላጊ ነው 3. አርሷደሮችን በተቻለ መጠን አስቀድመው ከአቅራቢዎች/ገዢዎች ጋር በስልክ ወይም የገበያ ጉብኝት በማድረግ ግንኙነት እንዲጀምሩ መምከር አስፈላጊ ነው 4. ከተረጋገጡ የዘር አቅራቢዎች በጋራ የግብአት ግዢዎችን ማመቻቸት አስፈላጊ ሲሆን ይህም የአርሷሮችን የምርት ጥራት በማሳደግ የማምረቻ ወጪያቸውን ይቀንሳል፡፡ | 1 | አርሶ አደሮችና የኤክስቴንሽን ባለሞያዎች ሁልጊዜ ከሚመለከተው አካል ብቻ የገበያ መረጃ መጠበቅ የለባቸውም፡፡ በተከታታይ የገበያ ጥናት ማድረግ አለባቸው፡፡ምክንያቱም የገበያ ዋጋ ከጊዜ ጊዜና ከቦታ ቦታ ስለሚለዋወጥ ነው |